# സത്യൻ അന്തിക്കാട്

**ഇംഗ്ലീഷ് വിലാസം**
പ്രദർശിപ്പിക്കുക

| സത്യൻ അന്തിക്കാട് |
| --- |
| ജനനം |  (1954-11-03) നവംബർ 3, 1954 വയസ്സ്) കേരളം, ഇന്ത്യ |
| തൊഴിൽ(s) | സം‌വി‌ധായകൻ, തിരക്കഥാകൃത്ത്,
ഗാനരചയിതാവ് |
| സജീവ കാലം | 1982 - ഇപ്പോഴും |
| ജീവിതപങ്കാളി | നിർമ്മല |
| കുട്ടികൾ | അരുൺ,അഖിൽ,അനൂപ് |
| Parent(s) | എം.വി.കൃഷ്ണൻ, എം.കെ.കല്യാണി |

മലയാളചലച്ചിത്ര സംവിധായകൻ. ജീവിതഗന്ധിയായ ഒട്ടേറെ ചിത്രങ്ങൾ സംവിധാനം ചെയ്തു. തൃശ്ശൂർ ജില്ലയിലെ അന്തിക്കാട് ആണ് സ്വദേശം.
മലയാളികളെ ചിരിപ്പിക്കുകയും, ചിന്തിപ്പിക്കുകയും ചെയ്യുന്ന സംവിധായകനാണ് **സത്യൻ അന്തിക്കാട്**. ജീവിതത്തിലെ പല വിഷമഘട്ടങ്ങളേയും നർമ്മത്തിലൂടെ അവതരിപ്പിക്കാൻ കഴിഞ്ഞത് അദ്ദേഹത്തിന്റെ പ്രത്യേകതയാണ്, കൂടാതെ സത്യൻ അന്തിക്കാട് തന്റെ ഒരോ സിനിമയിലൂടെയും ഓരോ സന്ദേശവും മലയാളികൾക്കായി പകർന്നു നൽകുന്നു. 1986-ൽ റിലീസായ ടി.പി.ബാലഗോപാലൻ എം.എ. എന്ന സിനിമയിലൂടെയാണ് ശ്രീനിവാസൻ തിരക്കഥാകൃത്ത് എന്ന നിലയിൽ സത്യൻ അന്തിക്കാടുമായി ഒന്നിയ്ക്കുന്നത്. പിന്നീട് സന്മനസ്സുള്ളവർക്ക്‌ സമാധാനം, നാടോടിക്കാറ്റ്, പട്ടണപ്രവേശം... എന്നിങ്ങനെ നിരവധി സൂപ്പർഹിറ്റുകൾ ഈ കൂട്ടുകെട്ടിൽ ഉണ്ടായി. ഇന്നസെന്റ്, നെടുമുടി, ശ്രീനിവാസൻ, കെപിഎസി ലളിത , ഒടുവിൽ ഉണ്ണികൃഷ്ണൻ , മാമുക്കോയ , ശങ്കരാടി തുടങ്ങിയവർ ഇദ്ദേഹത്തിന്റെ സിനിമകളിലെ സ്ഥിരം അഭിനേതാക്കൾ ആയിരുന്നു. മോഹൻലാൽ, ജയറാം എന്നിവരാണ് അധികം ചിത്രങ്ങളിൽ നായകനായിട്ടുള്ളത്

## ചലച്ചിത്രലോകത്തിൽ

1954 നവംബർ 3-ന്‌ കേരളത്തിലെ തൃശ്ശൂർ ജില്ലയിലെ അന്തിക്കാട്‌ ഗ്രാമത്തിൽ ജനിച്ചു.
1973-ൽ രേഖ സിനി ആർട്സിന്റെ സഹസംവിധായകനായി അദ്ദേഹം മലയാള സിനിമയിൽ എത്തി. സ്വതന്ത്ര സംവിധായകനാകുന്നത് 1981-ൽ ചമയം എന്ന ചിത്രത്തിലൂടെയാണ്. എന്നാൽ ആ സിനിമ ആ സിനിമ റിലീസായില്ലഒരു മികച്ച ഗാനരചയിതാവ്‌ എന്ന നിലയിലായിരുന്നു അദ്ദേഹം പ്രശസ്തനായത്‌. ഇപ്പോൾ അദ്ദേഹം സ്വതന്ത്ര സംവിധാനത്തോടൊപ്പം ഗാനരചനയും നിർവഹിച്ചു പോരുന്നു. അമ്പതാമത്തെ ചിത്രം *കഥ തുടരുന്നു* ആയിരുന്നു.

### ചലച്ചിത്രങ്ങൾ

| ക്ര. നം | വർഷം | ചിത്രം | അഭിനേതാക്കൾ |
| --- | --- | --- | --- |
| 1. | 1982 | കുറുക്കന്റെ കല്യാണം | സുകുമാരൻ, ജഗതി, മാധവി, മോഹൻലാൽ |
| 2. | 1983 | കിന്നാരം | സുകുമാരൻ, നെടുമുടി വേണു, പൂർണ്ണിമ ജയറാം, മമ്മൂട്ടി (അതിഥിതാരം) |
| 3. | മണ്ടന്മാർ ലണ്ടനിൽ | സുകുമാരൻ, നെടുമുടി വേണു, ജലജ |
| 4. | 1984 | വെറുതെ ഒരു പിണക്കം | നെടുമുടി വേണു, പൂർണ്ണിമ ജയറാം |
| 5. | അപ്പുണ്ണി | നെടുമുടി വേണു, ഭരത് ഗോപി, മോഹൻലാൽ, മേനക |
| 6. | കളിയിൽ അൽപ്പം കാര്യം | മോഹൻലാൽ, റഹ്‌മാൻ, ജഗതി ശ്രീകുമാർ, ലിസി |
| 7. | അടുത്തത് | റഹ്‌മാൻ, മോഹൻലാൽ |
| 8. | 1985 | അദ്ധ്യായം ഒന്നു മുതൽ | മോഹൻലാൽ, മാധവി |
| 9. | ഗായത്രിദേവി എന്റെ അമ്മ | ഭരത് ഗോപി, റഹ്‌മാൻ, സീമ |
| 10. | 1986 | പപ്പൻ പ്രിയപ്പെട്ട പപ്പൻ | റഹ്‌മാൻ, മോഹൻലാൽ, ലിസി |
| 11. | ടി.പി. ബാലഗോപാലൻ എം.എ. | മോഹൻലാൽ, ശോഭന |
| 12. | ഗാന്ധിനഗർ 2nd സ്ട്രീറ്റ്‌ | മോഹൻലാൽ, മമ്മൂട്ടി, ശ്രീനിവാസൻ, കാർത്തിക |
| 13. | സന്മനസ്സുള്ളവർക്ക്‌ സമാധാനം | മോഹൻലാൽ, ശ്രീനിവാസൻ, കാർത്തിക |
| 14. | 1987 | ശ്രീധരന്റെ ഒന്നാം തിരുമുറിവ് | മമ്മൂട്ടി, ശ്രീനിവാസൻ, നീന കുറുപ്പ്‌ |
| 15. | നാടോടിക്കാറ്റ് | മോഹൻലാൽ,ശ്രീനിവാസൻ, തിലകൻ, ശോഭന,ഇന്നസെന്റ് |
| 16. | 1988 | കുടുംബപുരാണം | ബാലചന്ദ്രമേനോൻ, തിലകൻ, അംബിക |
| 17. | പട്ടണപ്രവേശം | മോഹൻലാൽ,ശ്രീനിവാസൻ, കരമന, തിലകൻ, അംബിക |
| 18. | പൊന്മുട്ടയിടുന്ന താറാവ്‌ | ശ്രീനിവാസൻ, ജയറാം, ഉർവ്വശി |
| 19. | 1989 | ലാൽ അമേരിക്കയിൽ | പ്രേംനസീർ, മോഹൻലാൽ |
| 20. | വരവേൽപ്പ്‌ | മോഹൻലാൽ, ശ്രീനിവാസൻ, മാമുക്കോയ, രേവതി |
| 21. | അർത്ഥം | മമ്മൂട്ടി, ജയറാം, ശ്രീനിവാസൻ, പാർവതി |
| 22. | മഴവിൽക്കാവടി | ജയറാം, ഇന്നസെന്റ്‌, സിത്താര, ഉർവ്വശി |
| 23. | 1990 | സസ്നേഹം | ബാലചന്ദ്രമേനോൻ , ശോഭന |
| 24. | കളിക്കളം | മമ്മൂട്ടി, ശ്രീനിവാസൻ, ശോഭന |
| 25. | തലയണമന്ത്രം | ശ്രീനിവാസൻ, ജയറാം, ഉർവ്വശി |
| 26. | 1991 | എന്നും നന്മകൾ  | ശ്രീനിവാസൻ, ജയറാം, ശാന്തികൃഷ്‌ണ |
| 27. | കനൽക്കാറ്റ് | മമ്മൂട്ടി, ഉർവ്വശി, ജയറാം (അതിഥി) |
| 28. | സന്ദേശം | ശ്രീനിവാസൻ, ജയറാം, തിലകൻ, ശങ്കരാടി, മാമുക്കോയ, സിദ്ദിഖ്‌ |
| 29. | 1992 | മൈ ഡിയർ മുത്തച്ഛൻ | തിലകൻ ,ജയറാം, ശ്രീനിവാസൻ |
| 30. | സ്നേഹസാഗരം | മുരളി, മനോജ്‌ കെ. ജയൻ, ഉർവ്വശി |
| 31. | 1993 | സമൂഹം | സുഹാസിനി ,സുരേഷ്‌ ഗോപി, മനോജ്‌ കെ. ജയൻ, ശ്രീനിവാസൻ, ഉണ്ണി ശിവപാൽ |
| 32. | ഗോളാന്തര വാർത്ത | മമ്മൂട്ടി, ശ്രീനിവാസൻ, ശോഭന |
| 33. | 1994 | സന്താനഗോപാലം | ബാലചന്ദ്രമേനോൻ, തിലകൻ |
| 34. | പിൻഗാമി | മോഹൻലാൽ,തിലകൻ, സുകുമാരൻ, കനക |
| 35. | 1995 | നം1 സ്നേഹതീരം ബാഗ്ലൂർ നോർത്ത്‌ | മമ്മൂട്ടി, ഇന്നസെന്റ്, പ്രിയ രാമൻ |
| 36. | 1996 | തൂവൽ കൊട്ടാരം | ജയറാം, മഞ്ജു വാര്യർ, സുകന്യ |
| 37. | 1997 | ഇരട്ടക്കുട്ടികളുടെ അച്ഛൻ | ജയറാം, മഞ്ജു വാര്യർ |
| 38. | ഒരാൾ മാത്രം | മമ്മൂട്ടി, ശ്രീനിവാസൻ |
| 39. | 1999 | വീണ്ടും ചില വീട്ടുകാര്യങ്ങൾ | ജയറാം, തിലകൻ, സംയുക്ത വർമ്മ |
| 40. | 2000 | കൊച്ചു കൊച്ചു സന്തോഷങ്ങൾ | ജയറാം , ലക്ഷ്മി ഗോപാലസ്വാമി |
| 41 | 2001 | നരേന്ദ്രൻ മകൻ ജയകാന്തൻ വക | കുഞ്ചാക്കോ ബോബൻ, ശ്രീനിവാസൻ, സംയുക്ത വർമ്മ,അസിൻ |
| 42. | 2002 | യാത്രക്കാരുടെ ശ്രദ്ധയ്ക്ക്‌ | ജയറാം, ഇന്നസെന്റ്, സൗന്ദര്യ |
| 43. | 2003 | മനസ്സിനക്കരെ | ജയറാം, ഷീല, നയൻ താര, ഇന്നസെന്റ്‌ |
| 44. | 2005 | അച്ചുവിന്റെ അമ്മ | ഉർവ്വശി, മീരാ ജാസ്മിൻ, സുനിൽ കുമാർ(നരേൻ),ഇന്നസെന്റ് |
| 45. | 2006 | രസതന്ത്രം | മോഹൻലാൽ, മീരാ ജാസ്മിൻ, ഭരത് ഗോപി,ഇന്നസെന്റ് |
| 46. | 2007 | വിനോദയാത്ര | ദിലീപ്‌, മീരാ ജാസ്മിൻ, മുകേഷ്‌, ഇന്നസെന്റ് |
| 47. | 2008 | ഇന്നത്തെ ചിന്താവിഷയം | മോഹൻലാൽ, മീരാ ജാസ്മിൻ, മുകേഷ്‌, ഇന്നസെന്റ് |
| 48. | 2009 | ഭാഗ്യദേവത | ജയറാം, നരേൻ, കനിഹ, നെടുമുടി വേണു, ഇന്നസെന്റ്, കെ.പി.ഏ.സി.ലളിത |
| 49. | 2010 | കഥ തുടരുന്നു | ജയറാം, മംത മോഹൻദാസ്, ഇന്നസെന്റ്, കെ.പി.ഏ.സി.ലളിത |
| 50 | 2011 | സ്നേഹവീട് | മോഹൻലാൽ, ഷീല, ഇന്നസെന്റ്, കെ.പി.ഏ.സി.ലളിത |
| 51 | 2012 | പുതിയ തീരങ്ങൾ | നെടുമുടി വേണു, നിവിൻ പോളി, നമിത പ്രമോദ് |
| 52 | 2013 | ഒരു ഇന്ത്യൻ പ്രണയകഥ | ഫഹദ് ഫാസിൽ, ഇന്നസെന്റ്, പ്രകാശ് ബാരെ, അമലാ പോൾ |
| 53 | 2015 | എന്നും എപ്പോഴും | മോഹൻലാൽ, ഇന്നസെന്റ്, മഞ്ജു വാര്യർ |
| 54 | 2017 | ജോമോന്റെ സുവിശേഷങ്ങൾ | ദുൽഖർ, മുകേഷ്, അനുപമ  |
| 55 | 2018 | ഞാൻ പ്രകാശൻ | ഫഹദ് ഫാസിൽ, ശ്രീനിവാസൻ, നിഖില വിമൽ , അഞ്ജു കുര്യൻ |
| 56 | 2022 | മകൾ | ജയറാം, മീരാ ജാസ്മിൻ, ദേവിക  |
| 57 | 2025 | ഹൃദയപൂർവ്വം | മോഹൻലാൽ, മാളവിക മോഹനൻ, സംഗീത് പ്രതാപ് |

### ഗാനരചയിതാവ്‌

1. പട്ടണത്തിൽ സുന്ദരൻ (2003)
2. വീണ്ടും ചില വീട്ടുകാര്യങ്ങൾ (1999)
3. തൂവൽകൊട്ടാരം (1996)
4. അസ്ത്രം (1983)
5. കുറുക്കന്റെ കല്യാണം (1982)
6. ആരതി (1981)
7. ഞാൻ എകനാണ്‌
8. മണ്ടന്മാർ ലണ്ടനിൽ (1983)
9. സരിത (1977)

### കഥകൾ

1. ഇന്നത്തെ ചിന്താവിഷയം (2008)
2. രസതന്ത്രം (2006)
3. ശ്രീധരന്റെ ഒന്നാം തിരുമുറിവ്‌ (1987)
4. സന്മനസ്സുള്ളവർക്ക്‌ സമാധാനം (1986)

### സഹസംവിധായകൻ

1. ആരതി (1981) (സംവിധായകൻ :പി. ചന്ദ്രകുമാർ)
2. അധികാരം (1980) (സംവിധായകൻ :പി. ചന്ദ്രകുമാർ)
3. അഗ്നി പർവ്വതം (1979)(സംവിധായകൻ :പി. ചന്ദ്രകുമാർ)

## കുടുംബം

ഭാര്യ: നിർമ്മല സത്യൻ

മക്കൾ: അരുൺ, അഖിൽ, അനൂപ്‌

## അവലംബം

സത്യൻ അന്തിക്കാട്